  Виталий Пронин Удмуртие эскеронэн вуылӥз Роосиысь Нылпиослэн правооссыя уполномоченной Павел Астахов.- Анай-атай юртысь потӥськомы ке, шуг-секытъёс кылдыку, асьмеос котьку дорамы берытскыны быгатӥськомы, визь-кенеш басьтӥськомы. Нош малы уг луы нылпи юртысь потэм пиналъёс понна валэктон ужпумъёсъя нимысьтыз центр усьтыны? Егитъёс бадӟым улонэ вамышто, нош юн кариськыны дась уг луо - уноезлэсь квартираоссэс таласьёс но шедё. Астрахань, Кострома улосын визь-кенешен юрттӥсь центръёс туж пайдаё ужало. Удмуртилы но бере кыльыны уг яра. 2012-тӥ ар понна лыдпусъёс киям вуизы. Удмуртиын кылем арын 300 быдэ вуымтэ нылаш секытэн луэм. Соос пӧлысь 200-эз нылпизэ вордскемезлэсь азьвыл куштэм. 2008-тӥ арын кӧто луиллям 800 быдэ вуымтэ дыдыос. Та арен ӵошатыса, али лыдпус 3 поллы кулэсмемын ке но, пиналъёс пӧлын валэктон ужез аналтыны уг яра, - шуиз Астахов. Теги: ПавелАстахов  